ai4bharat/Pralekha huggingface dataset:
ഇലക്ട്രോണിക്സ് & ഐ.ടി മന്ത്രാലയം
ഉമംഗ് ആപ്പിൽ ഭൂപട സേവനങ്ങൾ ലഭ്യമാക്കാൻ കേന്ദ്ര ഇലക്ട്രോണിക്സ്, വിവരസാങ്കേതിക മന്ത്രാലയം
ന്യൂഡൽഹി, ജൂലൈ 16, 2021
മാപ്പ് മൈ ഇന്ത്യയുമായുള്ള ധാരണാപത്രത്തിലൂടെ ഉമംഗ് ആപ്പിൽ ഭൂപട സേവനങ്ങൾ ലഭ്യമാക്കാൻ കേന്ദ്ര ഇലക്ട്രോണിക്സ്, വിവരസാങ്കേതിക മന്ത്രാലയം തയ്യാറെടുക്കുന്നു.
(മാപ്പ് മൈ ഇന്ത്യ മാപ്സുമായി ഉമംഗിനെ സംയോജിപ്പിച്ചതോടെ, പൗരന്മാർക്ക് ഒരു ബട്ടണമർത്തിയാൽ അവരവരുടെ സ്ഥലത്തിനടുത്തുള്ള സർക്കാർ സേവനങ്ങൾ കണ്ടെത്താൻ കഴിയും. മാപ്പ് മൈ ഇന്ത്യ നിർമ്മിച്ച ഇന്ത്യയിലെ ഏറ്റവും വിശദവും സംവേദനാത്മകവുമായ തെരുവ്, ഗ്രാമതല മാപ്പുകളുടെ സഹായത്തോടെയാണ് സേവനങ്ങൾ ലഭ്യമാക്കുന്നത്. ദിശകൾ, ട്രാഫിക്, റോഡ് സുരക്ഷാ മുന്നറിയിപ്പുകൾ, യാത്രാ ദൂരം ഉൾപ്പെടെയുള്ളവ മനസ്സിലാക്കാനാവശ്യമായ ദൃശ്യ- ശ്രവ്യ മാർഗ്ഗനിർദേശവും പൗരന്മാർക്ക് ലഭിക്കും.
മാപ്പ് മൈ ഇന്ത്യ വഴി ഉമംഗിലൂടെ ഇനിപ്പറയുന്ന സേവനങ്ങൾ ഇതിനോടകം ആരംഭിച്ചു:
1) മേരാ റേഷൻ - ഉമംഗ് വഴി ഉപയോക്താക്കൾക്ക് ഏറ്റവും അടുത്തുള്ള ന്യായ വില കടകൾ തിരിച്ചറിയാനും കണ്ടെത്താനും കഴിയും.
2) eNAM - ഉമംഗ് വഴിയുള്ള 'മണ്ഡി നിയർ മി' സേവനം ഉപയോക്താക്കളെ അടുത്തുള്ള മണ്ഡികൾ തിരിച്ചറിയാനും കണ്ടെത്താനും സഹായിക്കും.
3) Damini - തൊട്ട് മുമ്പ് മിന്നൽപ്പിണരുണ്ടായ സമീപ പ്രദേശങ്ങൾ മനസ്സിലാക്കി ഉപയോക്താക്കൾക്ക് മിന്നൽ മുന്നറിയിപ്പ് നൽകുന്നതാണ് ‘Damini Lightning Alerts’ സേവനം.
പൗരന്മാരുടെ സൗകര്യാർത്ഥം ഇനിപ്പറയുന്ന ഒട്ടേറെ സേവനങ്ങൾ കൂടി ഉടൻ ആരംഭിക്കും:
1) ESIC - ഉപയോക്താക്കൾക്ക് ESI ആശുപത്രികൾ / ഡിസ്പെൻസറികൾ തുടങ്ങിയവ തിരിച്ചറിയാനും കണ്ടെത്താനും കഴിയും.
2) ഇന്ത്യൻ ഓയിൽ - പാചകവാതകം നിറയ്ക്കുന്ന സമീപത്തുള്ള ചില്ലറ വിതരണ സ്റ്റേഷനുകളും വിതരണക്കാരെയും കണ്ടെത്താനുള്ള സേവനം.
3) NHAI - ഉപയോക്താക്കൾക്ക് യാത്രാമധ്യേയുള്ള ടോൾ പ്ലാസകളും ടോൾ നിരക്ക് വിവരങ്ങളും അറിയാനാകും.
4) നാഷണൽ ക്രൈം റെക്കോർഡ്സ് ബ്യൂറോ മാപ്പിൽ അടുത്തുള്ള പോലീസ് സ്റ്റേഷനുകളുമായി ബന്ധപ്പെട്ട വിവരങ്ങൾ നൽകുന്നു.
5) പ്രധാൻ മന്ത്രി ഗ്രാമ സഡക് യോജന  - മാപ്പ് മൈ ഇന്ത്യ പ്ലാറ്റ്ഫോമിൽ പിഎംജിഎസ്വൈക്ക് കീഴിലുള്ള യാത്രായോഗ്യമല്ലാത്ത റോഡുകൾ തിരഞ്ഞെടുത്ത് പരാതികൾ ഉന്നയിക്കാൻ ഉപയോക്താക്കളെ സഹായിക്കും.
97183-97183 എന്ന നമ്പറിൽ മിസ്ഡ് കോൾ നൽകി UMANG ആപ്പ് ഡൗൺലോഡ് ചെയ്യാവുന്നതാണ്. ഇനിപ്പറയുന്ന ലിങ്കുകളിലും ലഭ്യമാണ്:
1. Web: https://web.umang.gov.in/web/#/
2. Android: https://play.google.com/store/apps/details?id=in.gov.umang.negd.g2c
3. iOS: https://apps.apple.com/in/app/umang/id1236448857
ആഭ്യന്തരകാര്യ മന്ത്രാലയം
മനുഷ്യാവകാശ ദിനാഘോഷം
ഇക്കൊലത്തെ മനുഷ്യാവകാശ ദിനം വിവിധ പരിപാടികളോടെ നാളെ  ആഘോഷിക്കും. ന്യൂഡല്ഹിയില്ദേശീയ മനുഷ്യാവകാശ കമ്മിഷന്റെ ആഭിമുഖ്യത്തില് നടക്കുന്ന ചടങ്ങില്രാഷ്ട്രപതി ശ്രീ. രാംനാഥ്കോവിന്ദ്മുഖ്യാതിഥിആയിരിക്കും. കമ്മിഷന് അദ്ധ്യക്ഷനും, മുന്സുപ്രീംകോടതിചീഫ്ജസ്റ്റിസ് ശ്രീ. ജസ്റ്റിസ്എച്ച്.എല്. ദത്തുവുംചടങ്ങില്സംബന്ധിക്കും.പുരസ്ക്കാരങ്ങള് നേടിയമനുഷ്യാവകാശത്തെ കുറിച്ചുള്ള ഹ്രസ്വചിത്രങ്ങളുടെഡി.വി.ഡി. യുടെ പ്രകാശനവും നടക്കും.
മനുഷ്യാവകാശങ്ങള്സംബന്ധിച്ച സാര്വ്വദേശീയ പ്രഖ്യാപനത്തെ അനുസ്മരിക്കുന്നതിനാണ്എല്ലാവര്ഷവുംഡിസംബര് 10 മനുഷ്യാവകാശ ദിനമായിആചരിക്കുന്നത്. 1948 ല് ഐക്യരാഷ്ട്ര പൊതുസഭയാണ്ഇതിന് അംഗീകാരം നല്കിയത്. 'മനുഷ്യാവകാശങ്ങള്ക്കായിയുവാക്കള് നിലകൊള്ളുന്നു'എന്നതാണ്ഇക്കൊല്ലത്തെ പ്രമേയം.
(ND MRD
മന്ത്രിസഭ
റെയില്വേ ജീവനക്കാര്ക്ക് ഉല്പ്പാദനക്ഷമതാ ബന്ധിത ബോണസിന് മന്ത്രിസഭയുടെ അംഗീകാരം
യോഗ്യതയുള്ള എല്ലാ ഗസറ്റഡിതര ജീവനക്കാര്ക്കും 2017-18 സാമ്പത്തിക വര്ഷത്തില് 78 ദിവസത്തെ വേതനത്തിന് തുല്യമായ തുക ബോണസായി നിശ്ചയിച്ചു.
ഏകദേശം 11.91 ലക്ഷം റെയില്വേ ജീവനക്കാര്ക്ക് ഇതിന്റെഗുണം ലഭിക്കും.
2044.31 കോടി രൂപയുടെ ചെലവ് കണക്കാക്കുന്നു.
റെയില്വേയിലെ യോഗ്യരായ  എല്ലാ ഗസറ്റഡിതര ജീവനക്കാര്ക്കും 78 ദിവസത്തെ വേതനത്തിന് തുല്യമായ തുക 2017-18 വര്ഷത്തെ ഉല്പ്പാദനക്ഷമതാ ബന്ധിത ബോണസായി നല്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. റെയില്വേ ജീവനക്കാര്ക്ക് 78 ദിവസത്തെ ബോണസ് നല്കുന്നതിന് 2044.31 കോടി രൂപയുടെ ചെലവ് വരുമെന്നാണ് കണക്കാക്കുന്നത്. ബോണസിന് അര്ഹതയുള്ള ഗസറ്റഡിതര റെയില്വേ ജീവനക്കാരുടെ വേതനം പ്രതിമാസം 7000 രൂപയായി നിജപ്പെടുത്തി. യോഗ്യതയുള്ള റെയില്വേ ജീവനക്കാര്ക്ക് 78 ദിവസത്തേക്ക് പരമാവധി ലഭിക്കാവുന്ന തുക 17,951 രൂപയായിരിക്കും. ഈ തീരുമാനത്തിലൂടെ 11.91 ലക്ഷം റെയില്വേ ജീവനക്കാര്ക്ക് ഗുണമുണ്ടാകുമെന്നാണ് കണക്കാക്കുന്നത്.
രാജ്യത്താകമാനം പരന്നുകിടക്കുന്ന എല്ലാ ഗസറ്റഡ് ഇതര റെയില്വേ ജീവനക്കാരും  ഉല്പ്പാദനക്ഷമതാ ബന്ധിത ബോണസിന് അര്ഹരായിരിക്കും. എല്ലാ വര്ഷവും ദസറ-പൂജ അവധികള്ക്ക് മുമ്പാണ് റെയില്വേയിലെ യോഗ്യരായ ജീവനക്കാര്ക്ക് ബോണസ് നല്കുന്നത്. ഈ വര്ഷവും അവധിക്ക് മുമ്പായി മന്ത്രിസഭയുടെ തീരുമാനം നടപ്പാക്കണം. 2017-18 വര്ഷത്തെ പി.എല്.ബിയായി 78 ദിവസത്തെ വേതനത്തിന് തുല്യമായ തുക നല്കുന്നത് റെയില്വേയുടെ പ്രകടനം മെച്ചപ്പെടുത്തുന്നതിന് വേണ്ടി ജീവനക്കാര്ക്ക് പ്രവര്ത്തിക്കാനുള്ള പ്രചോദനമാകുമെന്ന് പ്രതീക്ഷിക്കുന്നു.
പശ്ചാത്തലം:
ഉല്പ്പാദനക്ഷമതാ ബന്ധിത ബോണസ് എന്ന ആശയം 1979-80കളില് നടപ്പാക്കിയ കേന്ദ്ര ഗവണ്മെന്റിന്റെ പ്രഥമ വകുപ്പാണ് റെയില്വേ. രാജ്യത്തിന്റെ സമ്പദ്ഘടനയുടെ പ്രകടനത്തിന് വേണ്ട പശ്ചാത്തല സൗകര്യമെന്ന സുപ്രധാന പങ്ക് വഹിക്കുന്നതായിരുന്നു അന്ന് ഇത് നടപ്പാക്കുമ്പോള് ഉണ്ടായിരുന്ന പരിഗണന. റെയില്വേയുടെ മൊത്തത്തിലുള്ള പ്രവര്ത്തനത്തിന്റെ അടിസ്ഥാനത്തിലാണ് 1965-ലെ 'ദി പേയ്മെന്റ് ഓഫ് ബോണസ് ആക്ടി'നെ ആധാരമാക്കിയുള്ള ബോണസിന് പകരം ഉല്പ്പാദനക്ഷമതാ ബന്ധിത ബോണസ്എന്ന ആശയം നടപ്പാക്കിയത്.
RS/MRD
(Visitor Counter : 85
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ ആകെ എണ്ണം 57.61 കോടി പിന്നിട്ടു
രോഗമുക്തി നിരക്ക്  2020 മാർച്ചിനുശേഷമുള്ള ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 34,457 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  കഴിഞ്ഞ 151 ദിവസത്തിനിടെ ഏറ്റവും കുറഞ്ഞ നിലയിൽ
ചികിത്സയിലുള്ളത് ആകെ രോഗബാധിതരുടെ 1.12%; 2020 മാർച്ചിനുശേഷം ഏറ്റവും കുറഞ്ഞ നിലയിൽ
പ്രതിദിന രോഗസ്ഥിരീകരണ നിരക്ക്  തുടർച്ചയായ 26-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനുള്ളിൽ നൽകിയ 36,36,043 ഡോസ് വാക്സിൻ ഉൾപ്പെടെ രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 57.61 കോടി  പിന്നിട്ടു. 64,01,385 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,52,796
രണ്ടാം ഡോസ് 81,87,062
മുന്നണിപ്പോരാളികൾ
ഒന്നാം ഡോസ് 1,82,99,850
രണ്ടാം ഡോസ് 1,24,76,020
18-44 പ്രായപരിധിയിലുള്ളവർ
ഒന്നാം ഡോസ് 21,37,85,511
രണ്ടാം ഡോസ് 1,84,75,457
45-59 പ്രായപരിധിയിലുള്ളവർ
ഒന്നാം ഡോസ് 12,18,54,173
രണ്ടാം ഡോസ് 4,80,82,007
60നുമേൽ പ്രായമുള്ളവർ
ഒന്നാം ഡോസ് 8,30,11,132
രണ്ടാം ഡോസ് 4,15,93,342
ആകെ 57,61,17,350
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 36,347 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,15,97,982 ആയി.
ദേശീയ രോഗമുക്തി നിരക്ക് 97.54% ആയി. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 55-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 34,457 പേർക്കാണ്.
നിലവിൽ രാജ്യത്തു ചികിത്സയിലുള്ളത് 3,61,340 പേരാണ്. കഴിഞ്ഞ 151 ദിവസത്തിനിടെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.12% മാത്രമാണ്. 2020 മാർച്ചിനുശേഷം ഏറ്റവും കുറഞ്ഞ നിരക്കാണിത്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 17,21,205 പരിശോധനകൾ നടത്തി. ആകെ 50.45 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.98 ശതമാനമാണ്. കഴിഞ്ഞ 57 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 2 ശതമാനമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 26-ാം ദിവസവും 3 ശതമാനത്തിൽ താഴെ തുടരുന്നു. കഴിഞ്ഞ 75 ദിവസമായി ഇത് 5 ശതമാനത്തിൽ താഴെയാണ്.
പ്രധാനമന്ത്രിയുടെ ഓഫീസ്
ബംഗബന്ധു ശൈഖ് മുജിബുർ റഹ്മാന്റെ ശവകുടീരത്തിൽ പ്രധാനമന്ത്രി ആദരാഞ്ജലി അർപ്പിച്ചു
(പ്രധാനമന്ത്രി ശ്രീ നരേന്ദ്ര മോദിയുടെ രണ്ട് ദിവസത്തെ ബംഗ്ലാദേശ് സന്ദർശനത്തിന്റെ രണ്ടാം ദിവസം തുങ്കിപ്പാറയിലെ ബംഗബന്ധു ഷെയ്ഖ് മുജിബുർ റഹ്മാന്റെ ശവകുടീരത്തിൽ ആദരാഞ്ജലി അർപ്പിച്ചു. ബംഗബന്ധുവിന്റെ ശവകുടീര സമുച്ചയത്തിൽ ആദരാഞ്ജലി അർപ്പിക്കുന്നത്തിനായി ഏതെങ്കിലും വിദേശ രാഷ്ട്രത്തലവനോ ഗവണ്മെന്റ് മേധാവിയോ നടത്തിയ ആദ്യ സന്ദർശനമാണിത്. ഈ ചരിത്രസംഭവത്തിന്റെ സ്മരണയ്ക്കായി പ്രധാനമന്ത്രി ശ്രീ നരേന്ദ്ര മോദി ഒരു ബകുൽ വൃക്ഷത്തൈ നട്ടു. ബംഗ്ലാദേശ് പ്രധാനമന്ത്രി ഷെയ്ഖ് ഹസീനയും സഹോദരി ഷെയ്ഖ് റെഹാനയും സന്നിഹിതരായിരുന്നു.
ശവകുടീര സമുച്ചയത്തിലെ സന്ദർശക പുസ്തകത്തിലും പ്രധാനമന്ത്രി മോദി ഒപ്പിട്ടു. അദ്ദേഹം എഴുതി : "ബംഗ്ലാദേശിലെ ജനങ്ങളുടെ സമഗ്ര സംസ്കാരാവും, സ്വത്വവും സംരക്ഷിക്കുന്നതിനുള്ള , അവകാശങ്ങൾക്കായുള്ള സ്വാതന്ത്ര്യസമരത്തിന്റെ പ്രതീകമാണ് ബംഗബന്ധുവിന്റെ ജീവിതം, "
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഭക്ഷ്യ എണ്ണയുടെ വില 15 രൂപ എത്രയും വേഗം കുറയ്ക്കാൻ കേന്ദ്ര നിർദ്ദേശം.
ന്യൂ ഡൽഹി :ജൂലൈ 08 ,2022
ഭക്ഷ്യ-പൊതുവിതരണ വകുപ്പ് 2022 ജൂലായ് 6-ന് നടത്തിയ യോഗത്തിൽ ഉടനടി പ്രാബല്യത്തിൽ വരുന്ന വിധത്തിൽ ഭക്ഷ്യ എണ്ണകളുടെ എംആർപിയിൽ 15 രൂപ കുറയ്ക്കാൻ പ്രമുഖ ഭക്ഷ്യ എണ്ണ അസോസിയേഷനുകളോട് നിർദ്ദേശിച്ചു.
വില കുറയ്ക്കൽ നടപടിയിൽ ഒരു തരത്തിലും വീഴ്ച വരാതിരിക്കാൻ നിർമ്മാതാക്കളും റിഫൈനർമാരും വിതരണക്കാർക്ക് നൽകുന്ന വില ഉടൻ കുറയ്ക്കേണ്ടതുണ്ടെന്നും കേന്ദ്രം നിർദേശിച്ചു. നിർമ്മാതാക്കൾ / റിഫൈനർമാർ, വിതരണക്കാർക്ക് നൽകുന്ന വിലയിൽ കുറവ് വരുത്തുമ്പോഴെല്ലാം, അതിന്റെ പ്രയോജനം ഉപഭോക്താക്കൾക്ക് ലഭ്യമാക്കണമെന്നും ഇത് സംബന്ധിച്ച് വകുപ്പിനെ നിരന്തരം അറിയിക്കണമെന്നും നിർദേശം നൽകി . മറ്റ് ബ്രാൻഡുകളെ അപേക്ഷിച്ച് വില കുറയ്ക്കാത്തതും എംആർപി കൂടുതലുള്ളതുമായ ചില കമ്പനികളോടും വില കുറയ്ക്കാൻ നിർദേശിച്ചിട്ടുണ്ട്.
അന്താരാഷ്ട്രതലത്തിൽ ഇറക്കുമതി ചെയ്യുന്ന ഭക്ഷ്യ എണ്ണകളുടെ വില കുറയുന്ന പ്രവണതയാണ് കാണുന്നതെന്നും, ഭക്ഷ്യ എണ്ണയുടെ കാര്യത്തിൽ ഇത് നല്ലതാണെന്നും യോഗം നിരീക്ഷിച്ചു. അതിനാൽ ആഭ്യന്തര വിപണിയിലെ വിലയും ആനുപാതികമായി കുറയ്ക്കുന്നുണ്ടെന്ന് ആഭ്യന്തര ഭക്ഷ്യ എണ്ണ വ്യവസായം ഉറപ്പാക്കണമെന്ന് യോഗത്തിൽ ചർച്ച ചെയ്തു. കൂടാതെ, ഈ വിലക്കുറവ് ഒരു കാലതാമസവുമില്ലാതെ ഉപഭോക്താക്കളിലെത്തണം . വില വിവര ശേഖരണം, ഭക്ഷ്യ എണ്ണകളുടെ നിയന്ത്രണ ഉത്തരവ്, ഭക്ഷ്യ എണ്ണകളുടെ പാക്കേജിംഗ് തുടങ്ങിയ വിഷയങ്ങളും യോഗത്തിൽ ചർച്ച ചെയ്തു.
(Visitor Counter : 96
പ്രത്യേക സേവനങ്ങളും ഫീച്ചറുകളും
കേന്ദ്ര സഹമന്ത്രി രാജീവ് ചന്ദ്രശേഖർ നാളെ തിരുവനന്തപുരത്ത്
കേന്ദ്ര ഇലക്ട്രോണിക്സ്, ഇൻഫർമേഷൻ ടെക്നോളജി & നൈപുണ്യ വികസന, സംരംഭകത്വ സഹമന്ത്രി ശ്രീ രാജീവ് ചന്ദ്രശേഖർ നാളെ  തിരുവനന്തപുരം സന്ദർശിക്കും. ഈ വർഷത്തെ സിവിൽ സർവീസ് പരീക്ഷകളിൽ വിജയിച്ചവരെ ആദരിക്കുന്നതിനായി സങ്കൽപ് ഐഎഎസ് - കേരള ചാപ്റ്റർ സംഘടിപ്പിച്ച സാദരം -2023 എന്ന പരിപാടിയിൽ അദ്ദേഹം മുഖ്യപ്രഭാഷണം നടത്തും. തമ്പാനൂരിലെ ഹോട്ടൽ ഹൈസിന്തിൽ രാവിലെ 10 മണിക്കാണ് പരിപാടി. സിവിൽ സർവീസ് ഉദ്യോഗാർത്ഥികളും അവരുടെ രക്ഷിതാക്കളും പരിപാടിയിൽ പങ്കെടുക്കും. 9 വർഷത്തെ മോദി ഗവണ്മെന്റിന്റെ ശ്രദ്ധേയമായ നേട്ടങ്ങളെക്കുറിച്ചും മിഷൻ കർമ്മയോഗിയെക്കുറിച്ചും കേന്ദ്ര മന്ത്രി പരിപാടിയിൽ വിശദീകരിക്കും.
NS
(Visitor Counter : 18
പ്രധാനമന്ത്രിയുടെ ഓഫീസ്
തേജ്പൂർ സർവകലാശാലയുടെ 18-ാമത് ബിരുദദാന ചടങ്ങിനെ പ്രധാനമന്ത്രി അഭിസംബോധന ചെയ്യും .
പ്രധാനമന്ത്രി ശ്രീ നരേന്ദ്ര മോദി 2021 ജനുവരി 22 ന് രാവിലെ 10 30 ന് വീഡിയോ കോൺഫറൻസിംഗിലൂടെ അസമിലെ തേസ്പൂർ സർവകലാശാലയുടെ 18-ാമത് സമ്മേളനത്തെ പ്രധാനമന്ത്രി അഭിസംബോധന ചെയ്യും .. അസം ഗവർണർ പ്രൊഫ. ജഗദീഷ് മുഖി, കേന്ദ്ര വിദ്യാഭ്യാസ മന്ത്രി ഡോ. രമേശ് പൊഖ്രിയാൽ ‘നിഷാങ്ക്’, അസം മുഖ്യമന്ത്രി ശ്രീ സർബാനന്ദ സോനോവൽ എന്നിവർ ചടങ്ങിൽ പങ്കെടുക്കും.
2020 ൽ പാസായ 1218 വിദ്യാർത്ഥികൾക്ക് ബിരുദവും ഡിപ്ലോമയും നൽകും . ഡിഗ്രി സ്വീകർത്താക്കളിൽ വിവിധ ബിരുദ, ബിരുദാനന്തര ബിരുദ പ്രോഗ്രാമുകളിലെ ഉന്നതവിജയം കൈവരിച്ച 48 പേർക്ക് സ്വർണ്ണ മെഡലുകൾ നൽകും.
കോവിഡ് -19 പ്രോട്ടോക്കോളുകൾ പാലിച്ചു കൊണ്ട് മിശ്രിത മോഡിലാണ് കൺവോക്കേഷൻ നടക്കുക. പിഎച്ച് ഡി സ്കോളർസിനും സ്വർണ്ണ മെഡലുകൾ നേടുന്നവർക്കും മാത്രമേ ഡിഗ്രിയും സ്വർണ്ണ മെഡലുകളും വ്യക്തിപരമായി ലഭിക്കുകയുള്ളൂ, ബാക്കി സ്വീകർത്താക്കൾക്ക് ബിരുദവും ഡിപ്ലോമയും ഫലത്തിൽ ലഭിക്കും.
ആരോഗ്യ, കുടുംബക്ഷേമ മന്ത്രാലയം
സിഐഐ പബ്ലിക് ഹെൽത്ത് കോൺഫറൻസിന്റെ ഉദ്ഘാടനസമ്മേളനത്തെ ഡോ. ഹർഷ് വർധൻ ഡിജിറ്റലായി അഭിസംബോധന ചെയ്തു
(രണ്ട് ദിവസത്തെ സിഐഐ പബ്ലിക് ഹെൽത്ത് കോൺഫറൻസിന്റെ ഉദ്ഘാടന സമ്മേളനത്തിൽ കേന്ദ്ര ആരോഗ്യ കുടുംബക്ഷേമ മന്ത്രി ഡോ. ഹർഷ് വർധൻ വെർച്വലായി അധ്യക്ഷത വഹിച്ചു. ആരോഗ്യ, കുടുംബക്ഷേമ സഹമന്ത്രി ശ്രീ അശ്വിനി കുമാർ ചൗബെയും ഡിജിറ്റലായി പങ്കെടുത്തു. ആരോഗ്യസംരക്ഷണത്തെക്കുറിച്ചുള്ള ഒരു വെർച്വൽ എക്സിബിഷനും സിഐഐ–-ടിബി ഫ്രീ വർക്ക്പ്ലെയ്സ് കാമ്പയിനും ആരംഭിച്ചു. ഇരുവരുടെയും സാന്നിധ്യത്തിൽ സിഐഐ പബ്ലിക് ഹെൽത്ത് റിപ്പോർട്ട് പുറത്തിറക്കുകയും ചെയ്തു.
26.4 ലക്ഷം ക്ഷയരോഗബാധിതരുള്ള ഇന്ത്യ ആഗോളതലത്തിൽ ക്ഷയരോഗത്തിന്റെ കൂടിയ പങ്കും വഹിക്കുകയാണെന്ന് ക്ഷയരോഗ മുക്ത തൊഴിൽ ഇട പ്രചാരണ പരിപാടിയിൽ ഡോ. ഹർഷ് വർധൻ പറഞ്ഞു.
ജീവനും പണവും തൊഴിൽ ദിനങ്ങളും കണക്കിലെടുക്കുമ്പോൾ ക്ഷയരോഗത്തിന്റെ സാമ്പത്തികബാധ്യത വളരെ വലുതാണ്, കാരണം ഇത് ദരിദ്രരെ കണക്കറ്റ് ബാധിക്കുന്നു. ക്ഷയരോഗചികിൽസക്കുള്ള വിഭവ വിഹിതം കഴിഞ്ഞ അഞ്ചുവർഷത്തിനിടെ നാലിരട്ടിയായി വർധിച്ചതായി അദ്ദേഹം ചൂണ്ടിക്കാട്ടി. ക്ഷയരോഗബാധിതരായ എല്ലാ രോഗികൾക്കും, ഗുരുതരമായ മൾട്ടി ഗ്രഡ് റസിസ്ന്റന്റ് ടിബി ഉള്ളവർക്കു പോലും സൗജന്യമായി ചികിത്സ നൽകുന്നുണ്ടെന്നും അദ്ദേഹം പറഞ്ഞു. ക്ഷയരോഗ കേസുകൾ റിപ്പോർട്ട് ചെയ്യാൻ ഡോക്ടർമാരെയും പ്രോത്സാഹിപ്പിക്കുന്നുണ്ട്. വ്യവസായ പ്രമുഖരുടെയും സിഐഐയുടെയും സഹായത്തോടെ 2025 ഓടെ ക്ഷയരോഗമുക്ത ഇന്ത്യയെന്ന പ്രധാനമന്ത്രിയുടെ ലക്ഷ്യം കൈവരിക്കാനാകുമെന്ന് അദ്ദേഹം പ്രത്യാശ പ്രകടിപ്പിച്ചു.
ഇ- സഞ്ജീവനി ടെലി കൺസൾട്ടേഷൻ പ്ലാറ്റ്ഫോമിലൂടെ ഇതിനകം രേഖപ്പെടുത്തിയിട്ടുള്ള 1.5 ലക്ഷം കൺസൾട്ടേഷനുകളിൽ നിന്ന് ടെലിമെഡിസിൻ ഉപയോഗം വ്യാപകമാണെന്ന് വ്യക്തമാകുന്നതായി ശ്രീ അശ്വിനി കുമാർ ചൗബെ പറഞ്ഞു.
പ്രത്യേക സേവനങ്ങളും ഫീച്ചറുകളും
പട്ടികജാതിക്കാർക്കെതിരായ പോലീസ് അതിക്രമ കേസുകൾ ഉടൻ തീർപ്പാക്കണം : എൻ സി എസ് സി വൈസ് ചെയർമാൻ അരുൺ ഹാൽദാർ
സംസ്ഥാനത്ത് പട്ടികജാതിക്കാർക്കെതിരായ പോലീസ് അതിക്രമ കേസുകൾ ഉടൻ തീർപ്പാക്കണം എന്ന് ദേശീയ പട്ടികജാതി കമ്മീഷൻ വൈസ് ചെയർമാൻ ശ്രീ അരുൺ ഹാൽദാർ പറഞ്ഞു. പോലീസ് അതിക്രമങ്ങളുമായി ബന്ധപ്പെട്ട 15 കേസുകൾ കമ്മീഷൻ പരിഗണിച്ചിട്ടുണ്ടെന്നും നടപടി റിപ്പോർട്ട് നൽകാൻ പോലീസ് ഉദ്യോഗസ്ഥർക്ക് 30 ദിവസത്തെ സമയം നൽകിയിട്ടുണ്ടെന്നും അദ്ദേഹം പറഞ്ഞു. തിരുവനന്തപുരത്ത് വാർത്താസമ്മേളനത്തിൽ സംസാരിക്കുകയായിരുന്നു അദ്ദേഹം.
പട്ടികജാതിക്കാരുടെ തീർപ്പാകാതെയുള്ള മറ്റ് 13 കേസുകൾ കമ്മീഷൻ പരിഹരിച്ചതായും ബാക്കിയുള്ള കേസുകൾ പരിഹരിക്കാൻ നിർദ്ദേശം നൽകിയതായും ശ്രീ.ഹാൽദർ പറഞ്ഞു. പട്ടികജാതിക്കാർക്കെതിരായി എന്തെങ്കിലും അതിക്രമം ശ്രദ്ധയിൽപ്പെട്ടാൽ, സ്ഥലം സന്ദർശിച്ച് പട്ടികജാതിക്കാരുടെ പരാതികൾ വേഗത്തിൽ പരിഹരിക്കുമെന്ന് എൻസിഎസ്സി വൈസ് ചെയർമാൻ പറഞ്ഞു. ദേശീയ, സംസ്ഥാന പട്ടികജാതി കമ്മീഷനുകൾ പരാതികൾ പരിഹരിക്കുന്നതിന് ഒരുമിച്ച് പ്രവർത്തിക്കുന്നത് സംസ്ഥാനത്ത് ആദ്യമായിട്ടാണെന്നും അദ്ദേഹം പറഞ്ഞു.
സംസ്ഥാന പട്ടികജാതി-പട്ടികവർഗ കമ്മീഷൻ ചെയർമാൻ ശ്രീ. ബി.എസ്. മാവോജി, ഡയറക്ടർ ജി സുരേഷ് കുമാർ ബാബു, എൻസിഎസ്സി സീനിയർ ഇൻവെസ്റ്റിഗേറ്റർ ശ്രീമതി. ജി ധന്യ എന്നിവർ പങ്കെടുത്തു.
ND
പ്രധാനമന്ത്രിയുടെ ഓഫീസ്
ഓപ്പറേഷൻ ഗംഗ അവലോകനം ചെയ്യാൻ പ്രധാനമന്ത്രിയുടെ അധ്യക്ഷതയിൽ ഉന്നതതല യോഗം ചേർന്നു
യുക്രെയിനിൽ കുടുങ്ങിക്കിടക്കുന്ന ഇന്ത്യക്കാരെ തിരികെയെത്തിക്കാനുള്ള ഓപ്പറേഷൻ ഗംഗയുടെ കീഴിൽ നടത്തി വരുന്ന ശ്രമങ്ങൾ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന ഉന്നതതല യോഗം അവലോകനം ചെയ്തു അവിടെയുള്ള എല്ലാ ഇന്ത്യൻ പൗരന്മാരും സുരക്ഷിതരാണെന്ന് ഉറപ്പാക്കാൻ മുഴുവൻ ഗവണ്മെന്റ് സംവിധാനങ്ങളും 24 മണിക്കൂറും പ്രവർത്തിക്കുന്നുണ്ടെന്ന് പ്രധാനമന്ത്രി പറഞ്ഞു.
തന്റെ പ്രത്യേക ദൂതന്മാരായി നാല് മുതിർന്ന മന്ത്രിമാർ വിവിധ രാജ്യങ്ങളിലേക്കുള്ള സന്ദർശനം ഒഴിപ്പിക്കൽ പ്രവർത്തനങ്ങൾക്ക് ഊർജം പകരുമെന്ന് പ്രധാനമന്ത്രി ചൂണ്ടിക്കാട്ടി. ഈ വിഷയത്തിന് ഗവണ്മെന്റ് നൽകുന്ന മുൻഗണനയുടെ പ്രതിഫലനമാണിത്.
യുക്രെയ്നിന്റെ അതിർത്തികളിലെ മാനുഷിക സാഹചര്യം കൈകാര്യം ചെയ്യുന്നതിനായി ഉക്രെയ്നിലേക്കുള്ള ദുരിതാശ്വാസ സാമഗ്രികളുടെ ആദ്യ ചരക്ക് നാളെ അയക്കുമെന്ന് പ്രധാനമന്ത്രി
യുക്രെയ്നിന്റെ അതിർത്തികളിലെ മാനുഷിക സാഹചര്യം കൈകാര്യം ചെയ്യുന്നതിനായി യുക്രെയ്നിലേക്കുള്ള ദുരിതാശ്വാസ സാമഗ്രികളുടെ ആദ്യ കൺസൈന്മെന്റ് നാളെ അയക്കുമെന്ന് പ്രധാനമന്ത്രി അറിയിച്ചു.
ലോകം ഒരു കുടുംബമെന്ന മുദ്രാവാക്യത്താൽ നയിക്കപ്പെടുന്ന ഇന്ത്യ, യുക്രെയ്നിൽ കുടുങ്ങിപ്പോയ, അയൽരാജ്യങ്ങളിൽ നിന്നും വികസ്വര രാജ്യങ്ങളിൽ നിന്നുമുള്ള സഹായം തേടുന്ന ആളുകളെ സഹായിക്കുമെന്നും പ്രധാനമന്ത്രി പ്രസ്താവിച്ചു.
(
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 196.18 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 196.18 കോടി  കടന്നു. 2,53,18,438 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.57 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 76,700 പേരാണ്. ഇത് ആകെ രോഗബാധിതരുടെ 0.18 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 8,537 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,27,07,900 ആയി. ദേശീയ രോഗമുക്തി നിരക്ക് 98.61%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 12,781 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 2.62 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.32 ശതമാനമാണ്.
RRTN
ഇലക്ട്രോണിക്സ് & ഐ.ടി മന്ത്രാലയം
ആർട്ടിഫിഷ്യൽ ഇന്റലിജെൻസ്  യുടെ മാനുഷിക കേന്ദ്രീകൃത വികസനത്തിനും ഉപയോഗത്തിനും പിന്തുണ നൽകുന്നതിനായി ഗ്ലോബൽ പാർട്ണർഷിപ്പ് ഓൺ ആർട്ടിഫിഷ്യൽ ഇന്റലിജൻസ്  യിൽ ഇന്ത്യ സ്ഥാപക അംഗമായി ചേർന്നു
ന്യൂഡൽഹി, ജൂൺ 15, 2020
ആർട്ടിഫിഷ്യൽ ഇന്റലിജെൻസ്  യുടെ മാനുഷിക കേന്ദ്രീകൃത വികസനത്തിനും ഉപയോഗത്തിനും പിന്തുണ നൽകുന്നതിനായി ഇന്ത്യ ഇന്ന് വൻകിട സാമ്പത്തിക ശക്തികളുടെ കൂട്ടായ്മയായ ഗ്ലോബൽ പാർട്ണർഷിപ്പ് ഓൺ ആർട്ടിഫിഷ്യൽ ഇന്റലിജൻസ്  യിൽ സ്ഥാപക അംഗമായി ചേർന്നു. യുഎസ്എ, യുകെ, യൂറോപ്യൻ യൂണിയൻ, ഫ്രാൻസ്, ജർമ്മനി, ഇറ്റലി, സിംഗപ്പൂർ എന്നിവയുൾപ്പെടെയുള്ള വൻകിട സാമ്പത്തിക ശക്തികളുടെ കൂട്ടായ്മയാണ് ഗ്ലോബൽ പാർട്ണർഷിപ്പ് ഓൺ ആർട്ടിഫിഷ്യൽ ഇന്റലിജൻസ് ജിപിഎഐ അഥവാ ജീപെയ്.
മനുഷ്യാവകാശം, വൈവിധ്യം, നൂതനാശയം, സാമ്പത്തിക വളർച്ച എന്നിവയിൽ അധിഷ്ഠിതമായ നിർമിത ബുദ്ധിയുടെ ഉത്തരവാദിത്ത പൂർണമായ വികസനത്തിനും ഉപയോഗത്തിനും വഴികാട്ടാനുള്ള അന്താരാഷ്ട്ര സംരംഭമാണ് ജിപിഎഐ.
പങ്കാളിത്ത രാജ്യങ്ങളുടെ മുൻപരിചയവും വ്യത്യസ്തയും കൈമുതലാക്കി നിർമിത ബുദ്ധിയുടെ വെല്ലുവിളികളെയും അവസരങ്ങളെയും കുറിച്ച് മനസ്സിലാക്കുന്നതിനുള്ള ഇത്തരത്തിലുള്ള ആദ്യത്തെ സംരംഭമാണിത്. ഇത് നിർമിത ബുദ്ധിയുമായി ബന്ധപ്പെട്ട മുൻഗണനകളിൽ അത്യാധുനിക ഗവേഷണങ്ങൾക്കും പ്രായോഗികതയ്ക്കും പിന്തുണ നൽകി നിർമിത ബുദ്ധിയുടെ സിദ്ധാന്തവും പ്രയോഗവും തമ്മിലുള്ള അകലം കുറയ്ക്കും.
നിർമിത ബുദ്ധിയുടെ ഉത്തരവാദിത്ത പരിണാമം പ്രോത്സാഹിപ്പിക്കുന്നതിന് പങ്കാളികളുമായും അന്തർദ്ദേശീയ സംഘടനകളുമായും സഹകരിച്ച് വ്യവസായം, പൊതുസമൂഹം, ഗവൺമെന്റുകൾ, അക്കാദമിക് തുടങ്ങിയ വിഭാഗങ്ങളിൽ നിന്നുള്ള പ്രമുഖരെ ജിപിഎഐ ഒരു കുടക്കീഴിൽ കൊണ്ടുവരും. കൂടാതെ ഇപ്പോഴത്തെ കോവിഡ് പ്രതിസന്ധിയിൽ ആർട്ടിഫിഷ്യൽ ഇന്റലിജെൻസ് പ്രയോജനപ്പെടുത്താനുള്ള രീതിശാസ്ത്രവും ആവിഷ്കരിക്കും.
ഇന്ത്യ അടുത്തിടെ നാഷണൽ ആർട്ടിഫിഷ്യൽ ഇന്റലിജെൻസ് സ്ട്രാറ്റജി, നാഷണൽ ആർട്ടിഫിഷ്യൽ ഇന്റലിജെൻസ് പോർട്ടൽ എന്നിവ ആരംഭിക്കുകയും വിവിധ മേഖലകളിൽ ആർട്ടിഫിഷ്യൽ ഇന്റലിജെൻസ് പ്രയോജനപ്പെടുത്താൻ തുടങ്ങുകയും ചെയ്തു.
പാരീസിലെ ഓർഗനൈസേഷൻ ഫോർ ഇക്കണോമിക് കോ-ഓപ്പറേഷൻ ആന്റ് ഡവലപ്മെൻറ്  ആതിഥേയത്വം വഹിക്കുന്ന ഒരു സെക്രട്ടേറിയറ്റും കൂടാതെ മോൺട്രിയലിലും പാരീസിലും രണ്ട് കേന്ദ്രങ്ങളും ജിപിഎഐക്കൊപ്പം പ്രവർത്തിക്കും.
(Visitor Counter : 273
പ്രധാനമന്ത്രിയുടെ ഓഫീസ്
41-ാം പ്രഗതി സംവാദത്തിൽ പ്രധാനമന്ത്രി അധ്യക്ഷനായി
13 സംസ്ഥാനങ്ങളിലായി വ്യാപിച്ചിട്ടുള്ള 41,500 കോടി രൂപയിലധികം മൂല്യമുള്ള ഒമ്പതു പ്രധാന അടിസ്ഥാനസൗകര്യ പദ്ധതികൾ പ്രധാനമന്ത്രി അവലോകനം ചെയ്തു
അടിസ്ഥാനസൗകര്യ വികസന പദ്ധതികൾ ആസൂത്രണം ചെയ്യാൻ പിഎം ഗതിശക്തി പോർട്ടൽ ഉപയോഗിക്കണമെന്നു പ്രധാനമന്ത്രി
അമൃത സരോവര ദൗത്യം പ്രധാനമന്ത്രി അവലോകനം ചെയ്തു; വർഷകാലം ആരംഭിക്കുന്നതിനു മുമ്പ് അമൃത സരോവര പ്രവർത്തനങ്ങൾ ദൗത്യമെന്ന നിലയിൽ പൂർത്തിയാക്കാൻ എല്ലാ മന്ത്രാലയങ്ങൾക്കും സംസ്ഥാന ഗവണ്മെന്റുകൾക്കും നിർദേശം നൽകി
പ്രഗതിയുടെ ഇന്നു ചേർന്ന 41-ാം പതിപ്പിന്റെ യോഗത്തിൽ പ്രധാനമന്ത്രി ശ്രീ നരേന്ദ്ര മോദി അധ്യക്ഷനായി. കേന്ദ്ര-സംസ്ഥാന ഗവണ്മെന്റുകൾ ഉൾപ്പെടുന്ന സജീവ ഭരണ നിർവഹണം, സമയബന്ധിത നടപ്പാക്കൽ എന്നിവയ്ക്കായുള്ള ഐസിടി അധിഷ്ഠിത ബഹുതല വേദിയാണ് പ്രഗതി.
യോഗത്തിൽ ഒമ്പതു പ്രധാന അടിസ്ഥാനസൗകര്യ പദ്ധതികൾ അവലോകനം ചെയ്തു. ഒമ്പതു പദ്ധതികളിൽ മൂന്നെണ്ണം റോഡ് ഗതാഗത - ദേശീയപാതാ മന്ത്രാലയത്തിൽ നിന്നും രണ്ടു പദ്ധതികൾ റെയിൽവേ മന്ത്രാലയത്തിൽ നിന്നുമാണ്. വൈദ്യുതി മന്ത്രാലയം, കൽക്കരി മന്ത്രാലയം, പെട്രോളിയം - പ്രകൃതിവാതക മന്ത്രാലയം, ആരോഗ്യ - കുടുംബക്ഷേമ മന്ത്രാലയം എന്നിവയിൽ നിന്നാണ് ഓരോ പദ്ധതികൾ. ഛത്തീസ്ഗഢ്, പഞ്ചാബ്, ബിഹാർ, മധ്യപ്രദേശ്, ഉത്തർപ്രദേശ്, ഝാർഖണ്ഡ്, കേരളം, കർണാടകം, തമിഴ്നാട്, അസം, ഗുജറാത്ത്, മഹാരാഷ്ട്ര, അരുണാചൽ പ്രദേശ് എന്നീ 13 സംസ്ഥാനങ്ങളുമായി ബന്ധപ്പെട്ട ഈ ഒമ്പതു പദ്ധതികൾക്ക് 41,500 കോടി രൂപയിലധികം ചെലവു വരും. അമൃത സരോവര ദൗത്യവും യോഗത്തിൽ അവലോകനം ചെയ്തു.
അടിസ്ഥാനസൗകര്യ വികസന പദ്ധതികൾ ആസൂത്രണം ചെയ്യുന്നതിനു പിഎം ഗതിശക്തി പോർട്ടൽ ഉപയോഗിക്കണമെന്നു മന്ത്രാലയങ്ങളോടും സംസ്ഥാന ഗവണ്മെന്റുകളോടും പ്രധാനമന്ത്രി നിർദേശിച്ചു. പദ്ധതികൾ സമയബന്ധിതമായി പൂർത്തീകരിക്കാൻ ഭൂമി ഏറ്റെടുക്കൽ, സാമഗ്രികൾ മറ്റൊരിടത്തേക്കു മാറ്റൽ, മറ്റു പ്രശ്നങ്ങൾ എന്നിവ വേഗത്തിൽ പരിഹരിക്കുന്നതിന് അദ്ദേഹം ഊന്നൽ നൽകി. കേന്ദ്ര മന്ത്രാലയങ്ങളും സംസ്ഥാന ഗവണ്മെന്റുകളും തമ്മിലുള്ള ശരിയായ ഏകോപനം ഉറപ്പാക്കാനും അദ്ദേഹം നിർദേശിച്ചു.
ആശയവിനിമയത്തിനിടെ, പ്രധാനമന്ത്രി ‘അമൃത സരോവര ദൗത്യ’ അവലോകനവും നടത്തി. ബിഹാറിലെ കിശൻഗഞ്ച്, ഗുജറാത്തിലെ ബോട്ടാദ് എന്നിവിടങ്ങളിലെ ഡ്രോണുകൾ വഴി അമൃത സരോവർ പ്രദേശങ്ങളുടെ തത്സമയ വീക്ഷണവും അദ്ദേഹം നടത്തി. വർഷകാലം ആരംഭിക്കുന്നതിനു മുമ്പു ദൗത്യമെന്ന നിലയിൽ അമൃത സരോവര പ്രവർത്തനങ്ങൾ പൂർത്തിയാക്കാൻ എല്ലാ മന്ത്രാലയങ്ങൾക്കും സംസ്ഥാന ഗവണ്മെന്റുകൾക്കും പ്രധാനമന്ത്രി നിർദേശം നൽകി. പദ്ധതിക്കു കീഴിൽ 50,000 അമൃത സരോവരങ്ങൾ എന്ന ലക്ഷ്യം സമയബന്ധിതമായി പൂർത്തിയാക്കാൻ ബ്ലോക്കു തല നിരീക്ഷണത്തിനു പ്രധാനമന്ത്രി ഊന്നൽ നൽകി.
‘അമൃത സരോവര ദൗത്യം’ എന്ന സവിശേഷ ആശയം രാജ്യത്തുടനീളമുള്ള ജലാശയങ്ങളെ പുനരുജ്ജീവിപ്പിക്കാനുള്ളതാണ്. ഇതു ഭാവിയിൽ ജലസംരക്ഷണത്തിനു സഹായകമാകും. ദൗത്യം പൂർത്തിയാകുമ്പോൾ, ജലസംഭരണശേഷിയിൽ ഏകദേശം 50 കോടി ഘനമീറ്റർ വർധന പ്രതീക്ഷിക്കുന്നു. കാർബൺ വേർതിരിക്കൽ പ്രതിവർഷം ഏകദേശം 32,000 ടണ്ണാകും. ഭൂഗർഭജല റീച്ചാർജിൽ 22 ദശലക്ഷം ഘനമീറ്ററിലധികം വർധന പ്രതീക്ഷിക്കുന്നു. മാത്രമല്ല, പൂർത്തിയായ അമൃത സരോവരങ്ങൾ സാമൂഹ്യ പ്രവർത്തനത്തിന്റെയും പങ്കാളിത്തത്തിന്റെയും കേന്ദ്രങ്ങളായി വികസിക്കുകയും അങ്ങനെ ജനപങ്കാളിത്തത്തിന്റെ മനോഭാവം വർധിപ്പിക്കുകയും ചെയ്യും. അമൃതസരോവര പ്രദേശങ്ങളിൽ ശുചിത്വ റാലി, ജലസംരക്ഷണത്തെക്കുറിച്ചുള്ള ജലശപഥം, രംഗോലി മത്സരം പോലുള്ള സ്കൂൾ കുട്ടികളുടെ പ്രവർത്തനങ്ങൾ, ഛഠ് പൂജ പോലുള്ള മതപരമായ ആഘോഷങ്ങൾ തുടങ്ങി നിരവധി സാമൂഹ്യ പ്രവർത്തനങ്ങൾ സംഘടിപ്പിക്കുന്നു.
പ്രഗതി യോഗങ്ങളിൽ ഇതുവരെ 15.82 ലക്ഷം കോടി രൂപ ചെലവു വരുന്ന 328 പദ്ധതികൾ അവലോകനം ചെയ്തു.
-ND-
(
രാജ്യരക്ഷാ മന്ത്രാലയം
വിരമിച്ച ഷോർട്ട് സർവീസ് കമ്മീഷൻ ഉദ്യോഗസ്ഥർക്ക് സൈനിക റാങ്കുകൾ ഉപയോഗിക്കാൻ പ്രതിരോധ മന്ത്രാലയത്തിന്റെ അനുമതി
ന്യൂഡൽഹി, മാർച്ച് 24, 2021
കരസേനയിലെ വിരമിച്ച ഷോർട്ട് സർവീസ് കമ്മീഷൻ  ഉദ്യോഗസ്ഥർക്ക് സൈനിക റാങ്കുകൾ ഉപയോഗിക്കാനുള്ള അനുമതി നല്കാൻ പ്രതിരോധ മന്ത്രാലയം തീരുമാനിച്ചു. എസ്എസ്സി ഉദ്യോഗസ്ഥർക്ക് അവരുടെ സർവീസിലെ നിബന്ധനകളും വ്യവസ്ഥകളും പൂർത്തിയാക്കിയ ശേഷവും, സൈനിക പദവികൾ ഉപയോഗിക്കാൻ അധികാരമുണ്ടായിരുന്നില്ല.
സൈന്യത്തിന് പിന്തുണ നൽകുന്ന കാഡറിൻറ്റെ നട്ടെല്ലാണ് എസ്എസ്സി ഉദ്യോഗസ്ഥർ. യൂണിറ്റുകളിലെ യുവ ഉദ്യോഗസ്ഥരുടെ കുറവ് പരിഹരിക്കുന്നതിനായി 10 മുതൽ 14 വർഷക്കാലം വരെ എസ്എസ്സി ഉദ്യോഗസ്ഥർ സേവനമനുഷ്ഠിക്കുന്നു.
RRTN/SKY
(Visitor Counter : 143
പ്രധാനമന്ത്രിയുടെ ഓഫീസ്
നടൻ വിക്രം ഗോഖലെയുടെ വിയോഗത്തിൽ പ്രധാനമന്ത്രി അനുശോചനം രേഖപ്പെടുത്തി
നടൻ വിക്രം ഗോഖലെയുടെ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ശ്രീ മോദി ട്വീറ്റ് ചെയ്തു.
“വിക്രം ഗോഖലെ ജി സർഗ്ഗാത്മകത്വവും ബഹുമുഖപ്രതിഭയുമുള്ള അഭിനേതാവായിരുന്നു. തന്റെ നീണ്ട അഭിനയ ജീവിതത്തിലെ രസകരമായ നിരവധി വേഷങ്ങളിലൂടെ അദ്ദേഹം ഓർമ്മിക്കപ്പെടും. അദ്ദേഹത്തിന്റെ വിയോഗത്തിൽ ദുഃഖമുണ്ട്. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും ആരാധകർക്കും അനുശോചനം. ഓം ശാന്തി.”
--ND--
Vikram Gokhale Ji was a creative and versatile actor. He will be remembered for many interesting roles in his long acting career. Saddened by his demise. Condolences to his family, friends and admirers. Om Shanti.
— Narendra Modi  November 26, 2022
രാഷ്ട്രപതിയുടെ കാര്യാലയം
ആനന്ദിബെന് പട്ടേലിന് മദ്ധ്യപ്രദേശ് ഗവര്ണറുടെ അധിക ചുമതല
മദ്ധ്യപ്രദേശ് ഗവര്ണറുടെ അധികചുമതല ഉത്തര്പ്രദേശ് ഗവര്ണര് ശ്രീമതി ആനന്ദിബെന് പട്ടേലിന് നല്കി രാഷ്ട്രപതി ഉത്തരവിറക്കി. മദ്ധ്യപ്രദേശ് ഗവര്ണര് ശ്രി ലാല് ജി ടണ്ഠന് അവധിയില് പോയ സാഹചര്യത്തിൽ അദ്ദേഹത്തിന്റെ അഭാവത്തിൽ ശ്രിമതി ആനന്ദിബെന് പട്ടേലിന് മദ്ധ്യപ്രദേശ് ഗവര്ണറുടെ ചുമതലകള് കൂടി നിര്വഹിക്കുന്നതിന് അനുമതി നല്കി രാഷ്ട്രപതി ഉത്തരവിറക്കിയത്.
രാജ്യരക്ഷാ മന്ത്രാലയം
സായുധ സേനകള് ആസാദി കാ അമൃത് മഹോത്സവ് ആഘോഷിച്ചു
സ്വാതന്ത്ര്യത്തിന്റെ 75-ാം വാര്ഷികാഘോഷങ്ങളുടെ ഭാഗമായി സായുധ സേനാ വിഭാഗങ്ങളുടെ നേതൃത്വത്തില് സംസ്ഥാനത്ത് വിവിധ പരിപാടികളോടെ ആസാദി കാ അമൃത് മഹോത്സവ് ആഘോഷിച്ചു.
, കേണല് മോഹന്ദാസ് , ലഫ്.  കൃഷ്ണകുമാര്  എന്നിവരേയും ക്യാപ്റ്റന് ജെറി പ്രേംരാജിന്റെ  മാതാവ് ശ്രീമതി. വി.ചെല്ലതായ്, നായിക് എസ്.ജയപ്രകാശിന്റെ  ഭാര്യ ശ്രീമതി. കെ.സുധ, മേജര് ഗോപകുമാര് രാമന്പിള്ളയുടെ  ഭാര്യ ശ്രീമതി. ഗീതാ ഗോപകുമാര്, ലഫ്.കേണല് എസ്.ആനന്ദിന്റെ  ഭാര്യ ശ്രീമതി. പ്രിയങ്ക നായര് എന്നീ വീരവനിതകളേയും ആദരിച്ചു.
മദ്രാസ് റെജിമെന്റിന്റെ നേതൃത്വത്തില് ആക്കുളം കായലില് വച്ച് 75 സൈനികര് പങ്കെടുത്ത ബോട്ട് റേസ് സംഘടിപ്പിക്കുകയും മത്സ്യബന്ധന ബോട്ടുകള് ചേര്ത്തുവെച്ച് 75 എന്ന് പ്രദര്ശിപ്പിക്കുകയും ചെയ്തു. പാങ്ങോട് മിലിട്ടറി സ്റ്റേഷന് കമാന്ഡര് ബ്രിഗേഡിയര് കാര്ത്തിക് ശേഷാദ്രി പരിപാടി ഉദ്ഘാടനം ചെയ്തു.
വിഴിഞ്ഞം കോസ്റ്റ് ഗാര്ഡ് സ്റ്റേഷനില് നടന്ന പരേഡില് സ്റ്റേഷന് കമാന്ഡര് ജി. ശ്രീകുമാര് സല്യൂട്ട് സ്വീകരിച്ചു. സൈനികര് കോവളത്ത് പതാക ഉയര്ത്തി. സേനയുടെ കപ്പലായ സി-441, സി-427 എന്നിവയില് പതാക ഉയര്ത്തുകയും ഡ്രെസ്സിങ് ഓവര് ഓള് നടത്തുകയും ചെയ്തു.
എന്.സി.സി  ഡയറക്ടറേറ്റിന്റെ കീഴിലുള്ള വിവിധ എന്.സി.സി യൂണിറ്റുകളുടെ നേതൃത്വത്തില് കേരളത്തിലുടനീളവും ലക്ഷദ്വീപിലും സ്വാതന്ത്ര്യ സമരസേനാനികള്ക്കും ധീരരക്തസാക്ഷികള്ക്കും ആദരാഞ്ജലി അര്പ്പിക്കല്, ഫ്രീഡം റണ്, ക്ലീനിംഗ് ഡ്രൈവ്, ദേശിയസംയോജനത്തേയും രാഷ്ട്ര നിര്മ്മാണത്തെക്കുറിച്ചുമുള്ള വെബിനാര്, ദേശീയതലത്തിലുള്ള ക്വിസ് മത്സരങ്ങള്, ധീരതക്കുള്ള അവാര്ഡ് നേടിയവരേയും കുടുംബാംഗങ്ങളേയും ആദരിക്കല്, ദേശസ്നേഹത്തെക്കുറിച്ചുള്ള ഡാന്സ് മത്സരങ്ങള്, രക്തദാന ക്യാംപുകള്, തുടങ്ങി വിവിധ പരിപാടികള് സംഘടിപ്പിച്ചു.